ทำตามความรู้สึกที่เกิดขึ้น สื่อสารกันอย่างมีประสิทธิภาพมากขึ้น ทดลองสิ่งใหม่ๆ
การจุดไฟรักให้กลับมาโชติช่วงในชีวิตเซ็กส์อีกครั้งต้องเพิ่มความตื่นเต้นแม้เพียงเล็กน้อยเข้าไปในความสัมพันธ์ ความเครียด ภาระหน้าที่ และความคุ้นเคยในความสัมพันธ์อาจทำให้คุณกับคนรักไม่ได้สัมผัสกันและกันในหนึ่งวันมากเท่าที่ควร อย่ารอจนกว่าคุณจะปิดประตูหรือจนกว่าคุณจะอยากมีเซ็กส์ค่อยสัมผัสกันและกัน การสัมผัสกันและกันให้บ่อยขึ้นจะเพิ่มความใกล้ชิดและทำให้คนรักเห็นว่าคุณต้องการเขา  กอดกันให้นานกว่าปกติ จับมือ นวดคอให้คนรัก แกล้งเดินเบียดกันหรือกระซิบข้างหู การทำตามความรู้สึกที่เกิดขึ้นมักจะเป็นการเพิ่มเติมสิ่งใหม่ๆ เข้าไปทันทีเพื่อเพิ่มความตื่นเต้น ลองส่งข้อความวาบหวิวไปหาเขา ซึ่งก็อาจจะเป็นการส่งถาพถ่ายของคุณแบบเซ็กซี่หรือคำพูดสองแง่สามง่ามไปให้เขาทางโทรศัพท์ ทำให้คนรักตื่นเต้นว่ามีอะไรรอเขาอยู่และได้ค้นพบด้านใหม่ของกันและกัน การส่งข้อความวาบหวิวอาจจะเป็นอะไรใหม่ๆ ที่ตื่นเต้นและนำไปสู่การสื่อสารในเรื่องเพศระหว่างคุณกับคนรัก เป็นเรื่องปกติที่คุณจะรอให้ถึงโอกาสพิเศษหรือรอให้ถึงช่วงวันหยุดพักผ่อนของครอบครัวก่อนแล้วค่อยไปเที่ยวกับคนรัก ซึ่งมันก็ไม่ใช่สิ่งที่ผิดหรอก เพียงแต่มันไม่ได้ทำให้คุณกับคนรักรู้สึกตื่นเต้นที่ได้หนีไปเที่ยวด้วยกัน วางแผนไปเที่ยวกันสองคนสัก 2-3 วันแค่เพราะว่าคุณอยากไป วิธีนี้จะช่วยให้คุณสองคนได้ผ่อนคลาย ปลดปล่อยอารมณ์ และได้ใช้เวลาอยู่ด้วยกันมากขึ้น  ไปพักที่กระท่อมสุดโรแมนติกที่อยู่ใกล้ๆ ในช่วงวันหยุดสุดสัปดาห์ ขับรถเที่ยวระยะทางสั้นๆ โดยไม่จองโรงแรม วางแผนไปเที่ยวระยะสั้นๆ ที่ทะเลหรือเกาะที่อยู่ใกล้ที่สุด ในการเติมเชื้อไฟให้ชีวิตเซ็กส์อีกสักหน่อยนั้น ลองขโมยตัวคนรักจากสิ่งที่เขาทำแล้วมีเซ็กส์กันเดี๋ยวนั้นเลยตรงไหนก็ได้ที่คุณทำได้ ซึ่งสถานที่ที่ว่านี้ก็อาจจะเป็นการมีเซ็กส์ในห้องครัว ในรถ หรือแม้กระทั่งในลิฟต์ถ้าทำได้แล้วแต่ว่าคุณอยู่ที่ไหน นอกจากนี้คุณยังสามารถมีเซ็กส์ในเวลาอื่นที่ไม่ใช่เวลาปกติได้ด้วย เช่น ตอนบ่าย ความกระทันหันจะช่วยเพิ่มความแซบให้กับเซ็กส์ และความเสี่ยงที่จะถูก “จับได้” ก็จะยิ่งเพิ่มความตื่นเต้น ซึ่งจะช่วยกระตุ้นความรู้สึกอยากมีเซ็กส์ให้ทั้งคุณและคนรัก การสื่อสารคือส่วนสำคัญของการมีชีวิตเซ็กส์ที่ดี ถ้าคุณอยากให้ไฟรักกลับมาลุกโชนในชีวิตของคุณอีกครั้ง ขั้นตอนแรกที่ง่ายที่สุดก็คือการพูดคุยกับคนรักให้มากขึ้น การพูดคุยกันเรื่องชีวิตเซ็กส์อย่างเปิดใจและตรงไปตรงมามีประโยชน์ในตอนเริ่มต้นมากๆ พยายามระบุให้ได้ว่าอะไรคือสาเหตุที่ทำให้ไฟรักมอดดับ พอคุณเข้าใจสาเหตุบางอย่างแล้ว คุณก็จะสามารถเริ่มหาทางแก้ไขปัญหาได้ ลองพิจารณาถึงปัจจัยต่อไปนี้  การหมกมุ่นอยู่กับความรับผิดชอบอื่นๆ หรือเหตุการณ์ในชีวิต รอยร้าวทางอารมณ์ในความสัมพันธ์ วิกฤตด้านสุขภาพ ความต้องการที่ลดลงตามธรรมชาติเนื่องจากอายุ เราอาจจะเผลอเข้าสู่นิสัยหรือกิจวัตรที่ไม่ดีอย่างการดูทีวีระหว่างกินมื้อเย็น หรือเล่นโทรศัพท์มือถือก่อนเข้านอน ปรับกิจวัตรและใช้เวลานี้คุยกันเรื่องความสัมพันธ์หรือชีวิตเซ็กส์แทน กำหนดหรือจัดสรรเวลาเพื่อพูดคุยกัน ให้ความสำคัญกับการเชื่อมโยงซึ่งกันและกันและอยู่กับช่วงเวลานั้นๆ เวลาที่คุยกันก็ให้คุยเรื่องความปรารถนาทางเพศของกันและกัน เพื่อที่คุณจะได้รู้ว่าจะทำให้กิจกรรมให้ห้องนอนซาบซ่านกว่าเดิมได้อย่างไรบ้าง ขั้นตอนนี้สำคัญมากหากคุณอยากให้ชีวิตเซ็กส์ของคุณดีขึ้น  ทำให้มื้อค่ำเป็นโอกาสที่คุณจะได้พูดคุยกันถึงสิ่งที่คุณต้องการในอนาคต ลองหันมาปิดทีวีแล้วจุดเทียนแทน กำหนดค่ำคืนหนึ่งในสัปดาห์ให้เป็นคืนที่คุณกับคนรักจะเดตกัน  เขียนจดหมายรักหากันและอ่านก่อนเข้านอน ความใกล้ชิดไม่ได้หมายถึงการมีเพศสัมพันธ์เพียงอย่างเดียว แต่คุณสามารถเพิ่มความใกล้ชิดผ่านการพูดคุย เล่าประสบการณ์ และเสริมสร้างความไว้เนื้อเชื่อใจกันได้ การยกระดับความใกล้ชิดจะทำให้คนรักเห็นว่า คุณรักเขาและอยากจะจุดไฟรักให้ลุกโชนขึ้นมาอีกครั้ง นอกจากนี้ยังช่วยให้คุณได้อยู่กับความสัมพันธ์และชีวิตเซ็กส์ในปัจจุบันด้วย ค่อยๆ หันมาให้ความสนใจซึ่งกันและกันในแบบที่คุณอาจจะไม่ได้ทำมาสักพักแล้ว ลองทำสิ่งต่างๆ ต่อไปนี้  หันหน้าเข้าหากันและสบตากันเวลาที่คุณพูดหรือเงียบ ทำตัวไร้สาระและหัวเราะด้วยกัน ผลัดกันถามคำถามที่ลึกซึ้งเกี่ยวกับความหวัง ความฝัน และความทรงจำ เช่น "ความทรงจำที่มีค่าที่สุดของคุณคืออะไร" หรือ "ความฝันในชีวิตของคุณคืออะไร" ขณะที่ความสัมพันธ์ของคุณพัฒนาขึ้น สิ่งที่คุณคิดว่าน่าหลงใหลก็อาจจะเปลี่ยนไป ในช่วงแรกของความสัมพันธ์ คุณกับคนรักอาจจะคุยกันว่า อะไรทำให้คุณเกิดอารมณ์และอะไรทำให้หมดอารมณ์ และคุณสองคนก็อาจจะไม่ได้คุยเรื่องนี้กันมานานมากแล้ว ค่อยๆ กลับมาคุยกันแบบหวานชื่นอีกครั้งว่า อะไรที่จุดไฟรักและอะไรที่ทำให้ไฟรักมอดดับ นอกจากนี้การพูดคุยเรื่องเซ็กส์ล่วงหน้ายังอาจนำไปสู่การมีเพศสัมพันธ์ที่เปิดใจ แลกเปลี่ยน หรือแม้แต่ออกคำสั่งกันมากขึ้นด้วย ถ้าคุณอยากลองอะไรใหม่ๆ ก็ให้พูดคุยกับคนรักตอนนี้เลย  คุยกันถึงเซ็กส์ที่ดีที่สุดที่คุณเคยมีร่วมกัน นึกดูว่าคุณชอบอะไร แล้วบอกคนรัก พูดคุยกันถึงจินตนาการหรือสิ่งที่คุณอยากลองมาตลอด พูดคุยกันถึงสิ่งที่ทำให้เกิดอารมณ์และหมดอารมณ์ ลองเริ่มบทสนทนาว่า "เราไม่ได้คุยกันเรื่องนี้มาสักพักแล้ว ฉันก็เลยสงสัยน่ะว่า อะไรที่ทำให้คุณมีอารมณ์เหรอ มีอะไรที่ทำให้คุณรู้สึกอดใจไม่อยู่สุดๆ บ้างไหม" ถ้าคุณประหม่า ลองผลัดกันพูดรายการสิ่งที่ทำให้เกิดอารมณ์และหมดอารมณ์กับคนรัก ถ้าคุณไม่รู้ว่าอะไรที่ทำให้คุณเกิดอารมณ์ในช่วงนี้ พยายามกลับไปเชื่อมโยงถึงสิ่งที่เคยทำให้คุณเกิดอารมณ์ในช่วงเริ่มต้นความสัมพันธ์ และดูว่ามันยังใช้ได้อยู่ไหม  ถ้าคุณกับคนรักยังไม่ค่อยแน่ใจ ให้หาคืนที่คุณสองคนจะให้ความสำคัญกับฝ่ายใดฝ่ายหนึ่งก่อน แล้วหาว่าอะไรที่ทำให้คุณเกิดอารมณ์ วิธีง่ายๆ ที่จะเพิ่มความตื่นเต้นให้กับชีวิตเซ็กส์ได้ก็คือการเปลี่ยนวิธีการแต่งตัว ซึ่งได้แก่เสื้อผ้าที่คุณใส่ไปทำงานหรือไปทำกิจกรรมทางสังคม รวมถึงชุดที่คุณใส่ในห้องนอนหรือตอนนอนด้วย ใส่เสื้อผ้าที่ทำให้คุณมีพลังและรู้สึกว่าใส่แล้วมีเสน่ห์ และเลือกเสื้อผ้าที่คุณรู้ว่าคนรักจะชอบ   ซื้อชุดชั้นในที่ทำให้คุณรู้สึกมีเสน่ห์และได้รับการเอาอกเอาใจ ทำให้คนรักของคุณประหลาดใจด้วยเดรสวาบหวิวหรือร่างเปลือยเปล่าเวลาที่เขากลับมาจากที่ทำงานหรือเพิ่งอาบน้ำเสร็จ ถ้าปกติแล้วคุณใส่เสื้อผ้าโคร่งๆ ลองเปลี่ยนไปใส่อะไรที่ดูรัดรูปเล็กน้อยเพื่อให้คนรักของคุณได้เพลิดเพลินกับส่วนเว้าส่วนโค้งของคุณ ช่วงแรกๆ ที่คบกัน คุณก็อาจจะพยายามสร้างบรรยากาศให้โรแมนติก กลับไปหาความรู้สึกตื่นเต้นที่คุณเคยมีอีกครั้งเหมือนตอนที่ไปเดตกัน และสร้างบรรยากาศสุดโรแมนติกระหว่างคุณกับคนรัก ความพยายามของคุณจะทำให้คนรักรู้ว่า คุณมุ่งมั่นที่จะเพิ่มความใกล้ชิดและเชื่อมโยงซึ่งกันและกันให้มากขึ้น ลองทำสิ่งต่างๆ ต่อไปนี้เพื่อเพิ่มความโรแมนติกให้กับช่วงเวลาที่คุณสองคนอยู่ด้วยกันอีกสักหน่อย  ใช้แสงนวล อบอุ่น และสลัวด้วยการหรี่โคมไฟหรือจุดเทียน เปิดเพลงช้า เพลงรัก หรือเพลงเซ็กซี่เพื่อสร้างบรรยากาศ กระตุ้นประสาทสัมผัสด้วยเทียนหอม น้ำหอม หรือน้ำหอมปรับอากาศ การปรับเปลี่ยนกิจวัตรประจำวันและการทำสิ่งต่างๆ ร่วมกันจะทำให้คุณสองคนได้ก้าวออกจากพื้นที่ปลอดภัย เติมความเร้าใจ และเพิ่มความใกล้ชิดในความสัมพันธ์ ลองทำอะไรที่คุณทั้งคู่ไม่เคยทำมาก่อน หรือทำกิจกรรมทั่วไปที่ปกติแล้วคุณจะทำคนเดียวร่วมกัน  อาบน้ำฝักบัวด้วยกันและถูสบู่หรือสระผมให้กัน และถ้าคุณใจกล้าพอ ก็มีเซ็กส์ใต้ฝักบัวไปเลยก็ได้ ออกกำลังกายด้วยกัน การออกกำลังกายนอกจากจะดีต่อสุขภาพแล้ว ยังเพิ่มการไหลเวียนของเลือดและความยืดหยุ่นให้กับคุณและคนรักด้วย  แข่งกันทำกิจกรรมต่างๆ เช่น เล่นเทนนิส ปีนหน้าผาจำลอง หรือแม้แต่เล่นเกมตู้ด้วยกันก็ยังได้ ถ้าคุณกับคนรักเดินทางบ่อยหรือไม่ค่อยได้อยู่ด้วยกันสักเท่าไหร่ ก็คงจะทำตามคำแนะนำอื่นๆ ได้ยาก เพราะฉะนั้นให้ลองสำรวจการเชื่อมโยงในแบบอื่นๆ ที่คุณมีแทน เช่น เซ็กส์ทางโทรศัพท์ การมีเซ็กส์ทางโทรศัพท์อาจเป็นเรื่องท้าทาย แต่มันก็จะทำให้คุณได้สื่อสารและเชื่อมโยงกับคนรักมากขึ้นนอกจากนี้ยังทำให้คุณได้มีโอกาสพูดคุยถึงจินตนาการและสิ่งต่างๆ ที่คุณไม่กล้าลองจริงๆ ด้วย ลองทำสิ่งต่างๆ ต่อไปนี้  เริ่มจากการคุยโทรศัพท์กับคนรักเกี่ยวกับกิจกรรมต่างๆ ทั่วไปขณะที่เขา/เธออยู่ที่ทำงานหรือไม่ได้อยู่บ้าน คุยนิดๆ หน่อยๆ แบบนี้ตลอดทั้งวัน บางจังหวะก็ให้หยอดคำใบ้ไปว่าตอนนี้คุณแต่งตัวอย่างไร หรือคุณเพิ่งคิดอะไรเกี่ยวกับคนรัก คุยกันยาวๆ เรื่องจินตนาการที่คุณมีกับคนรัก อ่านเรื่องเสียวแบบออกเสียงด้วยกัน อีกหนึ่งคำแนะนำเวลาที่คุณอยากทำตามอารมณ์และลองสิ่งใหม่ๆ ก็คือ การเพิ่มอาหารเข้าไปในชีวิตเซ็กส์ มันอาจจะฟังดูเลอะเทอะ แต่การใช้อาหารสามารถกระตุ้นอารมณ์ของคุณและคนรักให้กระเจิดกระเจิงได้จริงๆ โดยจะเป็นอาหารที่กระตุ้นความต้องการทางเพศ หรืออาหารที่ไปกระตุ้นการตอบสนองทางสรีรวิทยา เช่น ดาร์กช็อกโกแลต ก็ได้ ลองคิดหาวิธีใหม่ๆ ที่น่าสนใจว่า คุณจะใส่อาหารเข้าไปในเวลาที่คุณกุ๊กกิ๊กกับคนรักได้อย่างไร   นำของหวานจานโปรดมาป้อนเขา ใช้สตรอเบอร์รี ครีม และแชมเปญเพื่อสร้างบรรยากาศที่หรูหราและเอาอกเอาใจ ซื้อและใช้สีทาร่างกายแบบกินได้ พยายามทำให้เซ็กส์ในแต่ละครั้งเป็นประสบการณ์ที่แปลกใหม่ด้วยการเล่นบทบาทสมมุติ การเล่นบทบาทสมมุติก็คือการสวมบทบาทที่คุณแกล้งเป็นคนอื่นหรือสมมุติว่าคุณอยู่ในที่ที่ไม่ได้อยู่ตอนนี้ การเล่นบทบาทสมมุติทำให้คุณมีโอกาสได้เพิ่มความตื่นเต้นเข้าไปในความสัมพันธ์ ได้ลองสิ่งที่ไม่เคยลองมาก่อน และได้อิสรภาพที่จะได้เตลิดเปิดเปิงได้ตามใจชอบ  เล่นเป็นหมอนวดกับลูกค้า ทำเหมือนว่าคุณสองคนไม่เคยรู้จักกันมาก่อนและเพิ่งมาพบกันครั้งแรกตามนัดหมายการนวดของลูกค้า ลองเล่นเป็นผู้ช่วยนักมายากล ซึ่งอาจจะต้องใช้ผ้าปิดตา กุญแจมือ หรือผ้าพันคอ ใช้อำนาจ เริ่มจากการแกล้งทำเป็นทะเลาะกันเล็กน้อยตอนที่อยู่บนเตียง แล้วปิดท้ายด้วยการที่คุณเอาชนะคนรักหรือคนรักเอาชนะคุณ ถ้าคุณสบายใจ คุณก็อาจจะให้อำนาจควบคุมแก่ฝ่ายใดฝ่ายหนึ่งไปเลยก็ได้ ตกลงกันว่าจะมีช่วงเวลาที่คุณหรือคนรักจะได้รับการ "ตามใจ" หรือขออะไรก็ได้ที่ฝ่ายใดฝ่ายหนึ่งปรารถนาในช่วงระยะเวลาหนึ่งตามขอบเขตที่คุณทั้งคู่สบายใจ
สัมผัสกันให้บ่อยขึ้น. ส่งข้อความวาบหวิวหากัน. ไปเที่ยว. มีเซ็กส์กันเดี๋ยวนั้นเลย. พูดคุยกับคนรัก. จัดสรรเวลาพูดคุยกัน. เพิ่มความใกล้ชิด. พูดคุยกันเรื่องเซ็กส์. แต่งตัวต่างไปจากเดิม. สร้างบรรยากาศสุดโรแมนติก. ทำกิจกรรมร่วมกัน. มีเซ็กส์ทางโทรศัพท์. เพิ่มอาหารเข้าไป. เล่นบทบาทสมมุติ.
https://www.wikihow.com/Rekindle-Your-Sex-Life https://www.wikihow.com/Rekindle-Your-Sex-Life https://www.wikihow.com/Rekindle-Your-Sex-Life
Being Spontaneous Communicating More Effectively Trying New Things